নিউজ  বিএনএ , ডটকম , ঢাকা, ১১ জুলাই : আল্লাহর ইমান রক্ষা করার জন্য প্রয়োজনে লাগাতার হরতাল দেয়া হবে। ঈমান রক্ষায় লাগাতার হরতালের হুমকি দিয়েছেন চরমোনাই পীর ইসলামি আন্দোলন বাংলাদেশের আমীর সৈয়দ রেজাউল করিম। সোমবার দুপুরে রাজধানীর পল্টনস্থ দলের কেন্দ্রীয় কার্যালয়ে হরতালোত্তর সংবাদ সম্মেলনে চরমোনাই পীর ইসলামি আন্দোলন বাংলাদেশের আমীর সৈয়দ রেজাউল করিম এ হুমকি দেন।    সংবাদ সম্মেলনে ইসলামি আন্দোলনের মহাসচিব মাওলানা ইউনুস আহমাদ, মহানগর আমীর এটিএম হেমায়েত উদ্দিন প্রমুখ বক্তব্য রাখেন।তিনি বলেন, হরতালে সরকার দলীয়  ক্যাডাররা ডিবি পরিচয় দিয়ে আমাদের নেতা কর্মীদের উপর হামলা করেছে তাদের পিটিয়ে রক্তাক্ত করা হয়েছে। তাদের কাছ থেকে টাকা পয়সা লুট করা হয়েছে। তাদের উপর নির্মম অত্যাচার চালানো হয়েছে। তিনি দাবী করেন, দলের ১০ জন নেতাকর্মী এখনো নিখোঁজ রয়েছে।    সম্পাদনা : কামাল উদ্দিন খোকন।